ДГС „Суворово” залесява с цер 63 дка – СИДП
ДГС „Суворово” залесява с цер 63 дка
ДГС „Суворово” залесява 63 дка голи горски терени. До края на есента семена от цер ще бъдат засадени на площ от 27 дка в град Девня и на 36 дка в село Кипра. Преди залесяването ръчно ще се извърши необходимата подготовка на почвата.
Предвидените лесовъдски мероприятия в стопанството включват и подпомагане растежа на младите насаждения на площ от 260 дка. Така до края на годината мерките за отглеждане на култури ще обхванат общо 390 дка.
Дейностите, предвидени през тази есен в помощ на естественото възобновяване на устойчивите местни видове, ще се извършат на площ от 920 дка.